Lo-Renz-O/malagasy-sentence huggingface dataset:
Asongadina amin’ny alalan’ity asa fikarohana ity ny fanehoana ny fampiasana lalan-tsaina telo miaraka hoenti-manandratra ny singa iray ho vakoka ny fomba fijery araka ny trangam-piarahamonina manontolo izay maneho ny fijoroan’ny vakoka anatin’ny seha-piarahamonina iray dia maneho ny fiarahamonina manontolo ; ny fanandratana ara-piarahamonina izay milaza fa misy dingana roa tsy maintsy arahina mba hahafeno ny fepetra maha vakoka dia ny fientanan’ny vahoaka sy ny fankatoavana ara-drafitra ; farany ary mifameno amin’ireo voalaza ireo ny fanaporofoina ara-tsiansa sy ny fampahafantarana ilay singa mba ho fampitàna azy amin’ny taranaka ka hahafeno ny dika maha harem- bakoka azy.
Fanondroan-takila ireo akora malo 21 izay isan’ny voaangona tamin’ny firotsahana an-tsehatra ny volana may , jona, jolay 2013 a. Ny malo momba ny biby fiompy vi 1. Omby nihinana varin’olona vii 2. Omby nihinana varin’olona ix 3. Omby nihinana varin’olona x 4. Omby niraoka olona xi 5. Ody fody nampangaina nahafaty akoho xii 6. Alika nanaikitr’olona xiv 7. Omby nihinana farin’olona xvi b-malo momba ny halatra xvi 7. Olona mangalatra jirôfo xvi 8. Olona nangalatra akoho xvii 9. Olona nangalatra vary xviii fanamarihana xxii 10. Sotasota ataon’ny ankizy ankizy namira antsy omby xx 11. Ankizy nifira tongolo xxi e- malo mikasika ny olan’ny mpivady na mpifankatia xxvii 12. Laho diafôtaka xxiii 13. Vehivavy nisengy xxiv 14. Malo ady rasasandry xxv 15. Firasana nataon’i vesy sy virginie xxvi 16. Malon’ny rafozam-bavy sy ny vinanto lahy xxvii f. Malo momba ny ompa razana fanevatevana ny maty xxviii 17. Malo momba ny vava tsy ambina xxix 18. Ny lam-bava xxx f. Malo momba ny ady tany xxxii 19. Ny ady tany tao antsahantsarô o xxxi 20. Ny ady tany tao andobobe xxxii 21. Ny ady tany tao befalanoka xxxiii ireo voambolana sy ny dikany xxxviii ireo fiteny sy ohabolana momba ny malo xlii xlv
Ankoatra izay dia tsy afaka mandray anjara. Na izany aza anefa dia tokony ho fantatra ao anatin’izany ihany koa ny zavatra tena volen’ny mponina ary koa ny biby ompiany ka tena ilany vola. Matetika matsy dia voabango ao anatin’ny hoe mpamboly sy mpiompy ny tantsaha fa tsy fantatra akory izay zavatra tena voleny sy ompiany. Araka izany dia ilaina tokoa ny fahafantaran’ireo mpanao asa fambandrosoana mialoha ny fiharian-karenan’ny tantsaha mba tsy hisian’ny fanavakavahana amin’ny fanampiana atao.
Misy karazany enina ny osika ny osika am-paty, ny osika vetaveta, ny rango, ny ralemanga, ny osika tokatoka, ny osika basesa na osika korodo a. Ny osika am-paty ity no osika ntaolo indrindra. Tsy nahazo tononkira izahay nandritra ny firotsahana an-tsehatra satria efa tsy dia fahita intsony ao an-toerana ka mila ho lany tamingana izy io. Ny olon-dehibe tao an-tanàna no nanazava ity karazana osika ity. Ny atao hoe miosika am-paty dia fitanisanisana miaraka amin’ny figogogogon’ny mpitomany ataon’ny vehivavy mandritra ny famangiana manjo amin’ny fahafatesana. Mandritra ny famangiana manjo ihany no ahitana azy ity ary tsy ahitana zava-maneno na dihy. Rehefa misy maty mantsy ao an-tanàna dia tsy misy fanambarana mitety trano akory, fa ny tomany sy ny gogogogon’ny fianakaviana no ahalalana fa misy maty ao amin’ny fianakaviana iray. Rehefa maheno izany ny mpiara- monina manodidina dia tonga mamangy sy mitsapa alahelo. Mandritra ny fotoam- pamangiana iny matetika eo amin’ny mana-manjo no misy mitomany mafy maneho ny alahelony ary mitanisa ny fahatsiarovana sy ny fiarahana tamin’ny maty fony fahavelony. Izany fidradradradrana sy fitanisana izany no antsoina hoe miosika am- paty ka ny mpitomany ihany no manao izany. Ny ra avavy vaviantitra matetika no tena mpanao azy ity. Ny olona tsy mitomany kosa no mampangina sy mampionona azy.
Faharavana araka izao ahitana ny kisary izao dia tsapa toa misy fahafenoana teo am-piandohana, satria vovoka nampiana aina ka lasa olombelona. Rehefa niaina teo an-tany ny olombelona dia voahozona ho faty rehefa manota teo anatrehan’andriamanitra. Miverina ho vovoka indray izy rehefa avy nandalo ireo dingana maromaro tao am- pasana. Tena mampiseho ny maha- toerana famerenana ho vovoka ny fasana ity kisary ity, raha jerena ao amin’ny tondro milaza ny faharavana.
Amin’izao fotoana anolorana ny vokatry ny asa fikarohana izao dia feno hafaliana tokoa ny fonay ka tsy hainay ny tsy hisaotra sy tsy hankasitraka ireo rehetra nanao soroka niara-nilanja taminay ka nahatongavana tamin’izao tanjona izao. Na dia teo tokoa aza mantsy ny fiezahanay, dia tsy ho tonga amin’izao tanjona izao mihitsy izahay raha tsy teo ny fitahian’andriamanitra sy ny fahasoavany izy no nanome hery sy fahasalamana ary nanolo-tsaina tamin’izay rehetra natao. Ho azy irery ny voninahitra hatramin’ny taloha indrindra ka ho mandrakizay. Isaoranay ramatoa razanabahiny victorine, nanaiky tamim-pitiavana hitarika ny fanohanana izao asa izao. Koa maniry indrindra izahay ka maniry ny hitahian’andriamanitra anao. Toraka izany koa ramatoa raharimalala beby fanja olive, nitsara sy nanaramaso izao asa izao ianao. Koa fisaorana mitafotafo ombam-pirarian-tsoa no atolotray anao noho izany. Ho ambinin’andriamanitra amin’izay rehetra ataonao anie ianao tompokovavy. Fa ankasitrahana manokana ihany koa ianao andriamatoa andriamanatsilavo seth, mpampianatra nanaiky hitari-dalana anay tamin’izao asa izao. Betsaka ireo adidy maro samihafa iantsorohanao, kanefa nanao ny ainao tsy ho zavatra, ary tsy nitandro hasasarana tamin’ny fanampiana sy fanaraha-maso ny asa. Handidy hahita ny vaniny, hikapa hahita ny tonony anie ianao. Dia misondrota voninahitra ho amin’ny avo indrindra tompoko! Fisaorana eram-po, eran-tsaina koa no atolotray ho an’ireo mpampianatra rehetra ao amin’ny sampana teny malagasy eto amin’ny ecole normale supérieure. Tsy nanao soa am-po tamin’ny fanolokoloana sy fanabeazana anay nandritra izay taona maro izay
Nofidin ’i ran e àry ny toe-piainan’ny akanga. Natafiny ny olona manina ny namany, tafasaraka azy izany. Raha zohina anefa ny asa sorany dia tsy iza izany fa ny tenany tamin’nyfotoana nandehanany nianatra tany mananjary. Tsy izy irery anefa no niaina izany fa ny hafaihany koa izay soloany tena amin’ny maha mpitondra tenin’ny fiarahamonina azy vatak 12
Andriamanantsiety z. J. Sy andriamisaodray j. , ny fomba fanaon’ny ntaolo hova trano , ny mpanolontsaina, n 51, jolay 1916, p. 159-167 koa raha hanao trano ny izy dia notandremany tsara fandrao tafiditra amin’ny trano hatao ireo hazo iret, fa hazo fady fandirana, tomonja, fanely na volomborona, malemilahy na voretra, hazomafana, maintifototra, romoromo, vintanina, hidina, ampody, sns
Farany, azo itrandrahana ny fomba filazan-javatra stylistique nentin’ny mpanoratra nanehoana amin’ny fomba kanto ny heviny koa ireny asasoratra ireny. Azo dinihina ao ny fahaizan’ny mpanoratra milalao amin’ny feo sy ny voanteny ary ny rafi-pehezanteny mba hahazoana zava-kanto vita amin’ny teny. Singanina manokana amin’izany, ohatra, ny fahaizan’i ener-lalandy nampiditra ohabolana iray mikasika ny valala ao anatin’ny andininy tsirairay mandrafitra ny tononkalony.
Fandresen-dahatra enti-maneho fandavana ny mpiteny dia mamokatra tohan-kevitra enti-manohitra ny hevitra naroson’ny mpifanandrina tahaka izay hita tao amin’ny paikam-pandresen-dahatra manohina ny saina mandanjalanja; mba hanehoana ny fahalemen’ny hevitra sy handrodanana manontolo ilay hevitra naroso teo tononkalo boboka
Tiana, dia oharin’i ny eja amin’ny anjely, izay mamirapiratra sady feno fahatsarana izy. Mampafonja ny hevitra sy ny fihetseham-pony ny fisian’io fanovana endri-javatra io eto, satria manery ankolaka ny mpamaky mba handinika kokoa ny tiany hambara. Tononkalo ambarao ahy fa toa mamono lahy ny teny mainty toy ny arina. 173
Vi-4-2 pendant les compétitions le choix des outils ; bêches revêt une très grande importance, étudiée type et l’état de la bêche par la terre pour déceler une éventuelle erreur technique. Mais il est indispensable à chacun de faire le choix de ces matériels pour qu’il puisse avoir de la légèreté et confort avec une grande efficacité à labour de la terre. Dans la mesure du possible bien choisir les outils selon le type de sol sur lequel se déroule l’entraînement ou la compétition. L’idéal étant même, ni trop légère comme un balai, ni trop lourde comme une marteau piqueur ; mais de s’habituer au poids conseiller dans les règlements. L’échauffement est une phase indispensable pour permettre à l’organisme de passer à l’état de repos à l’effort que vous lui demander, son application est très conseillée durant les entraînements qu’à la compétition. Plus, on avance en l’âge, plus il faut aborder l’activité avec prudence.
Hampifanatrehana ny tena zava-misy marina sy izay voalazan’ny tononkalo, dia handeha horesahina manaraka ny momba ny zava-misy. 1.3. Tsiahy ny zava-nisy nialoha sy nandritra ny vanim- potoana 2006-2009 notapatapahana araka ny zava-dehibe nitranga ny vanim-potoana, ka ny taona 2006- 2009 no noraisinay. Mialoha ny hiresahana ny zava-nisy nandritra io vanim-potoana io anefa, tsara ny hampahatsiahivana ny zava-nisy teo aloha 2002-2006 ndeha àry horesahana fohy ny zava-nisy ny taona 2002-2006 hahitana ny fizotran’ny tantara. 1.3.1. Ny zava-nisy tamin’ny vanim-potoana 2002-2006
Fanakianana ny fiangonana hatramin’izao, ka isokajiana azy ho tsy manaiky ny miralenta. Mitondra fivoarana betsaka ny fandraisan’ny vehivavy andraikitra sy anjara amin’ny fanapahan-kevitra eo amin’ny fiarahamonina ka tsara raha dinihin’ny fiangonana tsara izay mety ho anjara toeran’izy ireo amin’izany ary izay mety ho firotsahana azony andraisana anjara ao am-piangonana. Ny tena tanjona moa dia ny hanala ao an-tsain’ny rehetra, na lehilahy na vehivavy, fa misy andraikitra voatokana manokana ho an’izy ireo tsirairay avy ka tsy azon’ny iray idirana.
Eto dia ampiasain-drado ho toy ny olona itenenany ny tenin-drazana izay tsy inona fa ny teny malagasy. Hita eto amin’ireto andalana ireto, raha jerena ankapobeny fa tena mankamamy izany teny malagasy izany rado ary rehefa jerena tokoa ny hevitra avoitrany dia mitory izany fitiavany ny teny malagasy izany mamiko, tiako, lalaiko tsy vitan’izany fa nampiraisin-drado toerana amin’ny reny niteraka izy eto; ny reny izay antoka lehibe nampisy ny tsirairay, 82 rado , dinitra, tak.15-17
Tsy eo amin’ny fomba fijery izay tena iasan’ny fo sy fanahy ihany no ahatarafana mivantana ireo vokatry ny fahantrana fa mbola mibaribary izany eo amin’ireo sehatra samihafa iriariavan’ny olona sahirana. Na dia eo aza manko ny tsy fisiana mianjady teo amin’izy ireo ny tsy fananana mahazaka maniraka , satria mba nanana faniriana ny hiaina toy ny olon-drehetra ny olona mahantra. Vao àry saina kely aho dia fantatro fa mahantra izahay. Tamin’izany fotoana izany, tsy mbola reko ny teny hoe mahantra. Fa ny dikany no reko, ary izany dikany izany dia nampiharina taminay matetika 81. Ny tamberin-boan-teny mahantra sy ny dikany eto dia toa entin’ny mpanoratra manantitrantitra sahady fa misy dikany lehibe teo amin’ny fiainan’izy ireo
Tokony handinihana izay vokatra sy tombontsoa azo avy amin’ny fampiharana azy ireo mba tsy hampanaonao foana. Toy izao izany raha ampiharin’ny ratia famadihan-drazana fanomezan-kasina sy haja ireo ray aman-dreny niandohana, fangataham-pitahiana sy fiandrandrana fahasoavana hoan’ny velona ary fampiraisan-tsaina ny velona samy velona mba tsy hisy ny volo manoha randrana eo amin’ny mpiray lova.
Ny nisian’ny skotisma teto madagasikara talohan ny nananganan i jean beigbeder ny eclaireur unioniste de france tao amin ny foyer chretien des jeunes tao andohalo dia efa nisy skoto teto fa saingy mbola mpisava lalana fotsiny ihany noho izy tsy nitatra fa tao amin ny sekoly anglikana tao ambohimanoro izay nanjary antoko faharoa teto antananarivo. Tsy neken ny fanjakana frantsay tamin izany ny fitsanganany amin ny maha mbola zanatany antsika sady malagasy ireo hovolavolaina dia ry razafitrimo eugène,
Maro ireo hira hita ao an-toerana izay heverina fa mitovitovy amin’ny rango eo amin’ny fanatontosana azy sy ny rafitra ananany. Ao ohatra ny atao hoe tandonaka izay noheverina fa niandohan’ny rango tany an-toerana. Tsy mitovy tanteraka anefa ireo fa samy manana ny fomba fanatanterahana azy, ny fiangaliana azy ary ny fomba fanehoana azy an- tsehatra. Eo amin’ny feo sy ny votoatin’ny hira kosa anefa dia misy ifandraisany betsaka ireo hira roa ireo. Amponga vilany ihany koa no iantsoan’ny maro azy any an-toerana. Araka izany dia ampiasana zava-maneno betsaka izy ary izany indrindra no tena iavahany amin’ny rango. Tsy ny amponga ihany no zava-maneno ampiasana aminy fa ao ihany koa ny langoraony, ny banjaonina sy ny lokanga. Eo amin’ny ventin-kevitry ny hira koa dia samy mandoko ny zava- misy eo amin’ny fiarahamonina sy ny manodidina ny hira, samy natao an-danonana avokoa ireo hira ireo saingy eo amin’ny fanazavana ny lohahevitra no samy hafa. Amin’ny ankapobeny dia mitantara ny zava-misy eo amin’ny fiainana sy ny hitan’ny masony ny mpiangaly amin’ity hira ity ary miezaka ny mandresy lahatra ny mpihaino izy ireo mba hanaraka izay heverina fa mety.
Any an-tanàna izy. Tsy hihemotra manoloana ny zava-tsarotra izy fa hiroso hatramin’ny farany mba ho fanavotana an’ireo mponina manodidina an’analandolo. Tamim-pitandremana fatratra no nanatonan’i ndretsa an’ilay toerana misy an’ilay feo hafahafa. Tsy nanaraka an’ilay toa lala-masaka intsony izy fa namorona lalana hafa sao sanatria hifanena amin’ny zavatra tsy ampoizina, na koa efa nisy nanara-dia azy tany ho any. Nampiadana ny dian’i ndretsa indray anefa ity famoronana lalana vaovao ity. Tsy sahy nikapa an’ireo rantsan-kazo sy kirindro manakana azy intsony izy sao misy mandre. Aleony mivily lalana rehefa tena tsy azony hidirana ny kirindro, ary mandady moramora izy mitady an’ izay kizo kely azony hisisihana. Tsy ahoany intsony izay tsilo sy ravinkazo na rantsan-kazo mandratra ny tenany, fa izay hahitany an’ilay hirika hahatazanana an’ ilay toerana niavian’ny feo no tanjony. Tsy fantany anefa na ho minitra firy na ho ora firy no hahatongavany amin’izany. Tsy kivy anefa izy fa efa nivonona hisedra izay mafy rehetra. Toa misy mibitsika ao an-tsainy koa fa tsy diso izy raha nandray ny fanapahan-kevitra ho ao analandolo. Izay ihany no hany lalana hahafantarany ny momba an’izay nanjo an’i vaomihary! I vaomihary ilay olon-tiany sy hahasahiany hamoizana ny ainy raha ilaina mba ho fanavotana azy. Tsy tantiny ny hipetra-potsiny manoloana an’izao fahorian’ny malalany izao. Ho porofoiny mazava aminy ny tena atao hoe fitiavana mahery setra tsy matahotra ny aloky ny fahafatesana! Fa tsy diso ihany koa i ndretsa raha nanapa-kevitra hiala tamin’ilay toa lala-masaka teo. Raha nanohy an’iny lalana iny manko izy dia ho tafalatsaka tao anelanelan’ny andian’olona roa! Iza ireo olona. Hitohy
Any amin’ny faritra androy, toerana lavitra ny tanàna no iandrasana ny omby. Isaky ny hiainga ireo mpiandry omby any dia misy ny vavaka atao mba hahatonga azy ireo ny omby sy ny mpiandry omby ho tafaverina soa aman-tsara ao an-tanàna indray, ary tsy hosembanin’ny dahalo59. Ny fikarohana nataon’ i françois benolo ihany koa dia mamaritra ny atao hoe fanafanana any androy amin’ny hoe ny fa afaha e fitsaboana ny vatana sy ny fananana ataon’ireo ombiasa mpanasitrana, mpimasy, mpitsabo izay mpiandraikitra ireo lanonana dia mamaritra ny andro tsara sy ny andro ratsy ho an’ny an’ny sehatra asa samihafa 60. Any atsimo ihany, saingy ho an’ny faritra atsimo andrefana, dia toy izao no itateran’i julien gustave izany ary ny zavatra ataony malagasy any atsimo andrefana , mba hiantohany ny fitahirizany ny harenany sarobidy, ny ombiasa izay apetraka ho toy ny masina mpimasy devin dia manolo- kevitra ny amin’ireo tranga mifono zavatra hafahafa miseho, ka manome na mivarotra ny tsiambaratelona ody antsoina hoe tune ny tanjona amin’izany dia ny hiarovana ny biby amin’ny mpangalatra, ireo aretina samihafa ary ireo anton-javatra mety hahavery azy biby marina fa izy ireo ombiasa dia manome izay mpandray izany ody ny fahafahana mampitombo avo roa heny na avo telo heny ireo harenany ao anatin’ny fotoana fohy 61. Any didy ambatondrazaka, dia saika mitovy amin’izay hita tany amin’ireto faritra nanaovanay fanadihadiana ireto no hita tany. Any an-kijàna ny omby no mitoetra; ka ny omby tsara afana dia tsy mivoaka izany faritra misy azy izany mandritra ny vanim-potoana iainany any. Izany no anisan’ny fiarovana sy famolahana azy ireo. Rehefa hanosy vary dia alaina ny omby any an-kijàna. Saingy amin’ny vanim-potoana
Tao anatin’ny teorian’i ruth amossy8 dia nisy ny fandinihana ny ethos, image de soi , tsy inona izany endrika asehon’ny mpiteny ao amin’ny lahateny mba hampisy hetsika avy amin’ny itenenana. Mibaiko ny fitenenana io ethos io, rehefa handresy lahatra ny olona dia maneho ny maha izy azy ny tena, ka haseho amin’ny alalan’ny teny izany fomba fanehoana hevitra izany. Noho izany dia misy sary sy endrika aseho izay mifamatotra amin’ny teny, izany hoe manana endrika aseho ny mpiofana ny mpampiofana ary mifanaraka amin’ny teny ampitainy, mila mahay manova ny fomba fihetsika sy fitafy ary ny fiteny ao anatin’izany asa fiofanana izany mba hisian’ny fahombiazana, mila manana rijan-kevitra amin’ny fitenenana. Manana tanjaka eo amin’ny fitenenana ny mpiteny ary ny tohan-kevitra amin’izany dia izay hita miharihary eny amin’ny fiarahamonina ary tsy azo hozongozonina no ametrahana azy, mba aneken’izy ireo hatrany. Araka izany dia mila mahalala ny olona foana ary mampatanjaka azy ireo raha tena mifanandrify tanteraka amin’ny olona itenenana ka voarainy tsara.
Amin ny maha be mpivavaka ao amin ny flm 67ha dia karazan olona samihafa no hita ao; izany hoe saika ahitana ireo olona avy any amin ny faritra samihafa eto madagasikara cosmopolite kanefa araka ny fanadihadiana natao tamina mpino maromaro dia hita fa saika olona avy any amin ny tapany atsimon i madagasikara no tena betsaka ao. Tsy ao amin ny flm67ha irery ihany no ahitana izany fa amin ny ankapobeny dia saika ny amin ny flm rehetra. Ny antony nahatonga izany moa dia ilay fifanarahana nataon ny nms sy ny lms15, ka ny faritra atsimon i madagasikara no lasan ny nms.
Karazany roa ny fizohian-kevitra ny fizohian-kevitra na lalan-tsaina miainga amin’ny fandinihana zavatra mahafaobe mankany amin’ny antsipirihiny izay midika hoe raisonnement dédutif ary ny mifanohitra amin’izany lalan-tsaina miainga amin’ny fandinihana zavatra antsipirihiny mankany amin’ny zavatra manokana na mahafaobe, antsoina hoe raisonnement inductif. Ohatra 1 tous les hommes sont mortels, or socrate est un homme. Donc socrate est mortel. Ny lalan-tsaina mandrafitra io fanaporofoana io dia miainga amin’ny fandraisana toe- javatra marina iombonana sy iarahan’ny rehetra mahafantatra ny olombelona dia mety maty avokoa mba hahazoana misintona lalàna tokana tsy azo iandian-kevitra i socrate dia olona iray amin’ireo olombelona rehetra mety maty ireo, noho izany izy dia mety ho faty ohatra 2 ela vao nangina i sahondra ary nitan-doha nisaintsaina hoe vitan-dratsy? Moa tsy ny harivon’ny fisainan’ny olona no manosika azy hitomany eo anatrehan’ny zava-miseho ka hamontoany ranomaso izay heveriny fa anjara ratsiny? Ary mitondra azy hitsiriritra ny toeran’ny hafa. Hitako manodidna ahy fa misy tokoa endrik’olona faly sy toa tsy mba seranina ahiahy akory. Nahoana no mahatonga izany ? Tsara vintana vintana ve izy? Vitan-dratsy kosa àry ve no manombo ny fahatanorako? Vintana? -tsy manaiky izany aho clarisse ratsifandriamanana, ny zanako ii, tak.44. Ny tohan-kevitra eto no aroson’ny mpiteny mialoha ny handraisany fanapahan-kevitra fa tsy manaiky ny herin’ny vintana izy. Ny tohan-kevitra ampiasainy dia ny tohan- kevitra fampitahana fampitahana ny fiainan’ny olon-kafa manodidina azy araka ny fomba fijeriny azy miolotra amin’ny fiainany manokana. Avy amin’ny fandinihany ny fiainan’ny olona manodidina azy amin’ny ankapobeny no hisintonany tsoa-kevitra momba ny tenany manokana. Fizohian-kevitra miainga amin’ny ankapobeny mankany amin’ny tranga manokana araka izany no ampiasain’i sahondra eto mba hahazoana tsoa-kevitra momba ny fiheverany manokana ny vintana ny fandavany fa tsy ny vintana no mibaiko ny zotram-piainany.
Tsaroako tsara ’lay andro ankiray nofihininao mafy aho tamin’izay ny masoandrom-piainako toa nibaliaka kanefa dia izao nisaraka isika! Ny tsy afaka an-tsaiko fa tsaroako indrindra nahita anareo ’lay niara-namindra naratra ny foko, toa nila hitriatra nofitahinao aho. Dia nisaraka isika! Nisy fitiavana niboiboika sy niredareda tao anatin’ireto mpifankatia, saingy rava ho azy izany rehefa nisy ny fampirafesana. Ohatra 3 tononkalon’i r. Coft, embona
Ny rano rehetra mazava! Mananga-tanana ny vovo. Raolombelo mahazo miresaka ianao, vovo! Vovo hampitovisinao amin’ireo namako ireo koa ve ny fikolokoloanao ahy? Raolombelo inona, vovo, no mahatonga anao hanavaka ny tenanao toy izao? Vovo satria izaho anie ny tena ampiasainao isan’andro ao an-tranonao ao noho ireo namako ireo ê! Renirano, loharano, ? Iza no tsy ampiasainy? Samy ilainy daholo isika! Ranovory niteraka tabataba ny resaka nataon’ny vovo ka saika niady mihitsy. Raolombelo mandehana miady any amin’ny toerana misy anareo any ianareo sao safotra eto aho! Natositosiky raolombeo hiala ny sehatra izy efatra no sady narahiny avy ato aoriana fizarana faha ii seho 1 miditra ny sehatra izy efatra ka mikabary an’i vovo. Renirano mba ambarao no ilazanao, ry vovo, fa ianao no tena ilain-draolombelo fa tsy izaho! Vovo ny fiainany daholo andavanandro dia miankina amiko. Renirano miteniteny fahatany! Mba hazavao tsara hoe! Vovo raha hahandro izy dia tsy maintsy maka ahy; raha hanasa koa izy dia maka ahy; ary raha mandro izy, maka ahy indray. Ahoana amin’izay ? Renirano mangina amin’izay ny vavanao fa izaho no ilainy rehefa mandro sy hanasa izy. Ranovory raha dinihiko izao resakareo roalahy izao dia mihevitra ny tenanay tsy misy dikany eo anatrehan-draolombelo? Loharano mba manàna henatra, ry ranovory, fa inona eo no ilàna anao. Ranovory tsy hainareo manko fa mijaly ireo biby ompian-draolombelo ireo raha tsy misy ahy! Misy aza andrahoany sy isotroany ihany izahay rehefa sery izy ireo! Loharano mba henoinareo koa aho! Renirano teneno koa ny ilàna anao fa izaho no mamarana azy. Loharano izahay no fototra sy lohany andrandrainareo rehetra! Raha izaho no tsy hita dia hijaly ianareo. Amin’ny fomba amam-panaon-draolombelo kosa, dia tsy maintsy maka anay, vao izay azo ny tanterahina ny fomba tokony hataony. Izahay
Isan’ny fomba hafa azo ampiasaina ho famakian-dresaka ihany koa no aseho amin’ny alalan’ity ohatra manaraka ity hilaza ve ianao fa tsy roritina intsony ny fitarainana re matetika hoe mihavery ny maha malagasy, fa mirongatra tsy hay tohaina kosa ny fomba aman-toe-tsaina vahiny, hany ka mampanahy be ihany ny ho avin’ny taranaka. Marina izany ! Ka ho kivy ve, sa ho resy tsy miady ? Andriamanantena georges, valiha, lah.26, in tribune lah.1624 tamin’ny 30 aprily 1994
Zava-dehibe tokoa ny fandinihana ny momba ny mpandray anjara ao amin’ny tantara iray noho ny fisian’ny fifandrohizana eo amin’ny hevitra tiana hampitaina sy ny fanoritsoritana ny momba azy ireo. Lafin-javatra maro no azo andinihana azy amin’izany. Hoy ry baudereau sy ny namany maneho izany ny mpandray anjara rehetra, indrindra ny mpandray anjara fototra ao amin’ny tantara, dia azo dinihina amin’ny maha-olona azy. Izany hoe fantarina ny anarany, ny fanampin’anarany, ny fiankohonany, ny fiainany manokana, ny toe-batany, ny toe-tsainy, ary ny fifandraisany amin’ny manodidina azy. 71 zana-dohahevitra roa no ndeha hanaovana ny fanadihadiana izany eo aloha ny fomba nisafidianany ny mpandray anjara, manaraka izany, ny fomba nanoritsoritany ny toetra am-pihetsik’izy ireo. A- ny fomba nisafidianany ny mpandray anjara
Miankina amin’ny toetran’ilay fameno mpamaritra ny maha mari-pizahoana ny mandre. Raha fameno mivantana ny mpamari-toetra avo, dia tsy manana tombon-kevitra ny matoanteny mandre tena avo ny feony. Mitapaka roa ny lantom-peo rehefa tononina ny fehezanteny mandre ny feony avo aho. Raha fameno misafelika kosa ilay mpamari-toetra, dia mari-pizahoana ny matoanteny avo ny feo araka ny fanombanany azy. Mitapaka telo ny lantom-peo eto mandre ny feony avo aho. Tsy nahitana matoanteny manana ny toetra voalaza eo ny vondron’ambara. Anarana azo avy amin’ny matoanteny mahita no ampiasan-dranivo raha niresaka an-dratovo tamin- dramira izy manao ahoana ny fahitanao an i tovo? Tak 37